Ursula Ledóchowska

Ursula Ledóchowska, kastenimeltään Julia Maria Ledóchowska (1865-1939), oli itävaltalais-puolalainen  sääntökunnan perustaja ja katolisen kirkon pyhimys.

Ursula Ledóchowska toimi ennen ensimmäistä maailmansotaa Kaakkois-Suomessa. Hän perusti Karjalan kannakselle ”Merentähti” -nimisen tyttöjen sisäoppilaitoksen, joka aloitti toimintansa 1910. 

Yhdessä isä Adolf Carlingin kanssa äiti Ursula toimitti ensimmäisen suomenkielisen katolisen rukouskirjan ”Terve Meren tähti, rukouskirja Suomen katholiselle kansalle”, joka julkaistiin Roomassa vuonna 1910. Myöhemmin Puolassa äiti Ursula perusti uuden ursuliinisääntökunnan haaran, ns. harmaat ursuliinit. Vuonna 1983 paavi Johannes Paavali II julisti hänet autuaaksi, ja vuonna 2003 pyhäksi. Vuonna 1989 hänen hämmästyttävän hyvin säilynyt ruumiinsa siirrettiin Roomasta Puolan Pniewyyn.
 Hänen muistopäivänsä pyhimyskalenterissa on 29. toukokuuta.

Pyhän Ursulan katolinen seurakunta Kouvolassa on nimetty hänen mukaansa ja hänen kirjoitustensa pohjalta hartausteksteiksi koottu novenarukous on käännetty suomeksi.

Lähteet

Kirjallisuutta
Ursula Ledochowska: Testamentti. Ursuliinisisaret 2003 ISBN 9529158149
Vappu Sorri - Kaisu Vuolio: Autuas äiti Ursula Ledóchowska. Kouvola 1996
Monika Wronska - Juho Kyntäjä: Epätavallisen naisen tavallinen elämä : Ursula Ledóchowska. 2003 ISBN 952-91-6013-5

Aiheesta muualla

Novena Pyhän Ursulan esirukousten kautta
The sanctuary of Saint Ursula Ledóchowska 

Puolalaiset pyhimykset
Kristityt nunnat
Katolinen kirkko Suomessa
Luovutettujen alueiden historia
Suomessa vaikuttaneet pyhät ja autuaaksi julistetut
Vuonna 1865 syntyneet
Vuonna 1939 kuolleet